## Pravilnik o uvjetima za obavljanje istraživanja u posebno zaštićenim dijelovima prirode na morskom dnu ili morskom podzemlju unutrašnjih morskih voda i teritorijalnog mora Republike Hrvatske

### NN 97/1998 (17.7.1998.), Pravilnik o uvjetima za obavljanje istraživanja u posebno zaštićenim dijelovima prirode na morskom dnu ili morskom podzemlju unutrašnjih morskih voda i teritorijalnog mora Republike Hrvatske

# DRŽAVNA UPRAVA ZA ZAŠTITU PRIRODE I OKOLIŠA

Na temelju članka 13. stavka 4. i članka 32. stavka 3. Pomorskog zakonika
(ŻNarodne novineŽ, br. 17/94, 74/94 i 43/96), članka 14. stavka 2., u svezi
s člankom 11. stavkom 2. Zakona o izmjenama i dopunama Zakona o ustrojstvu
i djelokrugu ministarstava i državnih upravnih organizacija (ŻNarodne novineŽ,
br. 131/97), članka 47. stavka 3. točke 2. Zakona o sustavu državne uprave
(ŻNarodne novineŽ, br. 75/93), a u svezi s člancima 3. do 12. Zakona o
zaštiti prirode (ŻNarodne novineŽ, br. 30/94 i 72/94), ravnatelj Državne
uprave za zaštitu prirode i okoliša, uz suglasnost ministra pomorstva,
prometa i veza, donosi

## PRAVILNIK

### O UVJETIMA ZA OBAVLJANJE ISTRAŽIVANJA U POSEBNO ZAŠTIĆENIM DIJELOVIMA PRIRODE NA MORSKOM DNU ILI MORSKOM PODZEMLJU UNUTRAŠNJIH MORSKIH VODA I TERITORIJALNOG MORA REPUBLIKE HRVATSKE

Članak 1.

Ovim Pravilnikom propisuju se uvjeti za obavljanje istraživanja u posebno
zaštićenim dijelovima prirode na morskom dnu ili morskom podzemlju unutrašnjih
morskih voda i teritorijalnog mora Republike Hrvatske.

Članak 2.

Pod istraživanjem posebno zaštićenih dijelova prirode u smislu ovoga
Pravilnika razumijeva se istraživanje morskog dna ili morskog podzemlja
i stupca morske vode iznad tog dna, te njegovih živih i neživih dijelova
(u daljnjem tekstu: istraživanje posebno zaštićenih dijelova prirode na
morskom dnu ili morskom podzemlju).

Članak 3.

Istraživanja u posebno zaštićenim dijelovima prirode na morskom dnu
ili morskom podzemlju mogu obavljati domaće i strane fizičke i pravne osobe
pod uvjetima propisanim ovim Pravilnikom.

Tijekom istraživanja posebno zaštićenih dijelova prirode na morskom
dnu ili morskom podzemlju na stranom znanstveno-istraživačkom brodu mora
biti najmanje jedan stručnjak iz znanstvene ustanove kojega odredi Državna
uprava za zaštitu prirode i okoliša (u daljnjem tekstu: Državna uprava).

Članak 4.

Pravna i fizička osoba iz članka 3. ovoga Pravilnika može obavljati
istraživanja posebno zaštićenih dijeova prirode na morskom dnu ili morskom
podzemlju na temelju posebnog odobrenja Državne uprave, a sukladno uvjetima
propisanim ovim Pravilnikom.

Odobrenje iz stavka 1. ovoga članka Državna uprava može izdati samo
uz prethodnu suglasnost ministarstva nadležnog za poslove pomorstva glede
sigurnosti plovidbe.

O odobrenju iz stavka 1. ovoga članka izvješćuje se Ministarstvo pomorstva,
prometa i veza.

Prije izdavanja odobrenja iz stavka 1. ovoga članka Državna uprava dužna
je o podnesenom zahtjevu za istraživanje pribaviti mišljenje Ministarstva
znanosti i tehnologije.

Članak 5.

Za obavljanje israživanja posebno zaštićenih dijelova prirode na morskom
dnu ili morskom podzemlju pravna i fizička osoba iz članka 3. ovoga Pravilnika
dužna je podnijeti zahtjev za pribavljanje odobrenja Državnoj upravi.

U zahtjevu se navode podaci o mjestu, vremenu, opsegu, sadržaju i ciljevima
istraživanja, podaci o osobama koje će sudjelovati u istraživanju, te dokazi
o ispunjavanju uvjeta propisanih ovim Pravilnikom.

U odobrenju za istraživanje posebno zaštićenih dijelova prirode na morskom
dnu ili morskom podzemlju određuje se područje na kojem se mogu obavljati
istraživanja, pravac, opseg i sadržaj radova, kao i uvjeti pod kojima se
ti radovi mogu obavljati.

Članak 6.

Istraživanja posebno zaštićenih dijelova prirode na morskom dnu ili
morskom podzemlju mogu obavljati pravne i fizičke osobe iz članka 3. ovoga
Pravilnika ako:

- pravna osoba obavlja znanstvenoistraživačku djelatnost ili neku drugu
stručnu djelatnost, a fizička osoba ispunjava stručne uvjete za obavljanje
radova istraživanja zaštićenih dijelova prirode;

- imaju osigurana materijalna i tehnička sredstva potrebna za obavljanje
radova i istraživanje, kao i za uređenje lokaliteta na kojem su obavljeni
istraživački radovi radi uspostave prijašnjeg stanja;

- imaju osiguranu ronilačku opremu i instrumente koji zadovoljavaju
propisanim standardima i sigurnosnim uvjetima;

- imaju stručne kadrove za obavljanje istraživačkih radova;

- imaju ronioce koji posjeduju odgovarajuću ronilačku kvalifikaciju
koja odgovara dubini ronjenja odnosno radilišta na dnu mora, te koji posjeduju
i odgovarajuću stručnu kvalifikaciju;

- imaju osigurane uvjete tehničke zaštite, zaštite na radu, te zaštite
u slučaju nesreće na radu.

Članak 7.

Istraživanja posebno zaštićenih dijelova prirode na morskom dnu ili
morskom podzemlju mogu se izvoditi pomoću opreme i instrumenata koji su
prikladni za realizaciju programa istraživanja, i kojima se ne mogu prouzročiti
promjene i oštećenja na zaštićenom dijelu prirode, odnosno uništiti predmeti
istraživanja ili mijenjaju svojstva lokaliteta na kojem se obavlja istraživanje.

U odobrenju za obavljanje istraživanja posebno zaštićenih dijelova prirode
na morskom dnu ili morskom podzemlju pobliže se utvrđuje oprema i instrumenti
prikladni za realizaciju programa istraživanja.

Članak 8.

Ronilačka oprema i instrumenti u svezi s ronjenjem i zaštitom ronilaca
moraju zadovoljavati sve propisane sigurnosne uvjete i standarde obzirom
na dubinu mora gdje se obavlja iskopavanje i istraživanje.

Ronilačkom opremom smatra se autonomna ronilačka oprema, vezana ronilačka
oprema i tehnička pomagala za ronjenje.

Autonomnom ronilačkom opremom, prema ovom Pravilniku, smatra se komplet
spremnika s komprimiranim zrakom, kisikom ili smjesom plinova za disanje
i uređaj za disanje pod površinom, koje ronilac nosi sa sobom, te kompenzator
plovnosti i ronilački mjerni instrumenti.

Vezanom ronilačkom opremom smatra se ronilačka oprema kod koje je dobava
sredstava za disanje s površine, te je ronilac s površinom povezan cijevima
i kabelom.

Tehničkim pomagalima za ronjenje smatraju se sve ostale naprave koje
služe za kretanje ili boravak pod vodom upravljanja s površine ili s ljudskom
posadom.

Članak 9.

Područje na kojem se obavlja ronjenje mora biti vidljivo obilježeno.

Obilježavanje područja obavlja osoba koja obavlja ronjenje postavljanjem
u sredini područja plutaču narančaste ili crvene boje, promjera najmanje
30 centimetara.

Obilježavanje područja ronjenja može se obaviti i ronilačkom zastavicom
(narančasti pravokutnik sa bijelom dijagonalnom crtom ili pomorska zastavica
slova ŻAŽ Međunarodnog signalnog kodeksa).

Noću plutača mora imati svjetiljku-bljeskalicu žute ili narančaste boje
vidljivu na udaljenosti od najmanje 300 metara.

O mjestu obilježavanja izvješćuje se nadležna lučka kapetanija.

Članak 10.

Tehnička zaštita, zaštita na radu te zaštita u slučaju nesreće na radu,
provodi se u skladu s propisima i uobičajenim standardima kod obavljanja
podmorskih istraživanja.

Članak 11.

Istraživanje posebno zaštićenih dijelova prirode na morskom dnu ili
morskom podzemlju vodi stručni voditelj istraživanja.

Za stručnog voditelja istraživanja može se odrediti osoba koja ima odgovarajuće
fakultetsko obrazovanje te specijalizaciju za predmetno istraživanje.

Tijekom istraživanja posebno zaštićenih dijelova prirode na morskom
dnu ili morskom podzemlju, stručni voditelj istraživanja dužan je voditi
dnevnik radova.

U dnevnik radova unose se svi važni podaci o istraživačkim radovima
i o dnevnim događanjima koja su od značenja za ostvarivanje programa istraživanja.

Vođenje dnevnika radova obavlja se svakodnevno, i dnevno upisivanje
ovjerava svojim potpisom stručni voditelj istraživanja.

Članak 12.

O istraživačkim radovima, te rezultatima tih istraživačkih radova, pravna
i fizička osoba koja obavlja istraživačke radove dužna je podnijeti Državnoj
upravi izvješće o rezultatu radova istraživanja i o zaštiti lokaliteta
na kojem su istraživanja obavljena.

U privitku izvješća Državnoj upravi dostavlja se na očevid i dnevnik
radova kojeg je vodio stručni voditelj istraživanja.

O provedenim istraživanjima i o rezultatima tih istraživanja, radi evidencije,
Državna uprava izvješćuje Ministarstvo znanosti i tehnologije.

Članak 13.

Pravna i fizička osoba kojoj se izda odobrenje za obavljanje istraživanja
posebno zaštićenih dijelova prirode na morskom dnu ili morskom podzemlju
može vaditi zaštićene dijelove prirode (žive i nežive), samo uz posebno
odobrenje Državne uprave.

Vađenje živih i neživih dijelova prirode može se odobriti samo radi
znanstvenih, stručnih, kulturno-povijesnih i odgojno-obrazovnih namjena.

Članak 14.

U tijeku istraživanja na morskom dnu ili morskom podzemlju dopuštene
su radnje i djelatnosti koje ne oštećuju zaštićeni dio prirode, te nisu
dopuštene one radnje koje bi na bilo koji način mogle prouzročiti promjene
i oštećenja na tom dijelu prirode, odnosno izmijeniti svojstva zbog kojih
je taj dio prirode proglašen zaštićenim.

Članak 15.

O odobrenju za obavljanje istraživanja posebno zaštićenih dijelova prirode
na morskom dnu ili morskom podzemlju, te o početku, prekidu, nastavljanju
ili napuštanju radova, ovlaštena pravna i fizička osoba dužna je bez odgađanja
izvijestiti nadležnu lučku kapetaniju.

Članak 16.

Novčanom kaznom od 3.000,00 do 15.000,00 kuna kaznit će se za prekršaj
pravna osoba:

1) ako obavlja istraživanja posebno zaštićenih dijelova prirode na morskom
dnu ili morskom podzemlju bez posebnog odobrenja Državne uprave (članak
4. stavak 1. i članak 5. stavak 1.),

2) ako obavlja istraživanja posebno zaštićenih dijelova prirode na morskom
dnu ili morskom podzemlju, a ne ispunjava za to propisane uvjete (članak
6.),

3) ako vadi zaštićene dijelove prirode (žive ili nežive) bez posebnog
odobrenja Državne uprave (članak 13. stavak 1.),

4) ako u tijeku istraživanja posebno zaštićenih dijelova prirode na
morskom dnu ili morskom podzemlju obavlja nedopuštene radnje (članak 14.).

Za radnje iz stavka 1. ovoga članka kaznit će se za prekršaj i odgovorna
osoba u pravnoj osobi novčanom kaznom u iznosu od 3.000,00 do 5.000,00
kuna.

Članak 17.

Novčanom kaznom od 3.000,00 do 5.000,00 kuna kaznit će se za prekršaj
fizička osoba:

1) ako obavlja istraživanja posebno zaštićenih dijelova prirode na morskom
dnu ili morskom podzemlju bez posebnog odobrenja Državne uprave (članak
4. stavak 1. i članak 5. stavak 1.),

2) ako obavlja istraživanja posebno zaštićenih dijelova prirode na morskom
dnu ili morskom podzemlju, a ne ispunjava za to propisane uvjete (članak
6.),

3) ako vadi zaštićene dijelove prirode (žive ili nežive) bez posebnog
odobrenja Državne uprave (članak 13. stavak 1.),

4) ako u tijeku istraživanja posebno zaštićenih dijelova prirode na
morskom dnu ili morskom podzemlju obavlja nedopuštene radnje (članak 14.).

Članak 18.

Novčanom kaznom od 2.000,00 do 10.000,00 kuna kaznit će se za prekršaj
pravna osoba koja obavlja istraživanje posebno zaštićenih dijelova prirode
na morskom dnu ili morskom podzemlju:

1) ako ne podnese izvješće Državnoj upravi o rezultatima radova i istraživanja
i o zaštiti lokaliteta na kojem su istraživanja obavljena (članak 12. stavak
1.),

2) ako u privitku izvješća Državnoj upravi ne dostavi na očevid i dnevnik
radova kojeg je vodio stručni voditelj istraživanja (članak 12. stavak
2.).

Članak 19.

Novčanom kaznom od 2.000,00 do 4.000,00 kuna kaznit će se za prekršaj
fizička osoba koja obavlja istraživanje posebno zaštićenih dijelova prirode
na morskom dnu ili morskom podzemlju:

1) ako ne podnese izvješće Državnoj upravi o rezultatima radova i istraživanja
i o zaštiti lokaliteta na kojem su istraživanja obavljena (članak 12. stavak
1.),

2) ako u privitku izvješća Državnoj upravi ne dostavi na očevid i dnevnik
radova kojeg je vodio stručni voditelj istraživanja (članak 12. stavak
2.).

Članak 20.

Novčanom kaznom u visini od 3.000,00 do 5.000,00 kuna kaznit će se za
prekršaj stručni voditelj istraživanja ako ne vodi dnevnik radova (članak
11. stavak 3.).

Članak 21.

Danom stupanja na snagu ovoga Pravilnika prestaje važiti Pravilnik o
uvjetima za obavljanje istraživanja u posebno zaštićenim dijelovima prirode
na morskom dnu ili morskom podzemlju unutrašnjih morskih voda Republike
Hrvatske (ŻNarodne novineŽ br. 58/95).

Članak 22.

Ovaj Pravilnik stupa na snagu 8 dana od dana objave u ŻNarodnim novinamaŽ.

Klasa: 351-01/98-01/03

Urbroj: 542-08-VM-98-1

Zagreb, 9. srpnja 1998.

Ravnatelj
dr. Ante Kutle, v. r.

Pravilnik, NN 97/1998-1341